સેકટર-૭ના બગીચામાં સરકારી ક્વાર્ટરની સામેની ખુલ્લી જગ્યાથી માંડીને શોપિંગ સેન્ટરની સામેના ભાગમાં એલ આકારનો સાઈકલ ટ્રેક બનાવવામાં આવ્યો છે. હાલ તો સાઈકલ ટ્રેક પર માટી અને કચરાના ઢગલા હોવાના કારણે તેનો ઉપયોગ થઈ શકે તેમ નથી. વળી, આ બગીચાની જાળવણી માટે હજુ સુધી કોઈ એજન્સીને કામગીરી સોંપાઈ ન હોવાના કારણે પૂરતો સ્ટાફ પણ નથી. આ સ્થિતિનો લાભ લઈને મુખ્ય રોડને અડીને આવેલા સાઈકલ ટ્રેક પર લારીના દબાણો થઈ ગયાં છે. સમયસર આ દબાણ દૂર ન થાય તો સાઈકલ ટ્રેક નકામો બની જશે.